ମାଥିଲିରେ ହେବ ବସ୍ଷ୍ଟାଣ୍ତ, ତହସିଲ ପକ୍ଷରୁ ଜମି ଚିହ୍ନଟ\nମାଥିଲି,୧୫।୧୨(ଡି.ଏନ.ଏ.)- ମାଲକାନଗିରି ଜିଲା ମାଥିଲି ବ୍ଲକବାସୀଙ୍କ ଦୀର୍ଘ ଦିନର ସ୍ବପ୍ନ\nମାଥିଲିରେ ହେବ ବସ୍ଷ୍ଟାଣ୍ତ, ତହସିଲ ପକ୍ଷରୁ ଜମି ଚିହ୍ନଟ December 15th, 00:00 AM December 15th, 00:00 AM\nମାଥିଲି,୧୫।୧୨(ଡି.ଏନ.ଏ.)- ମାଲକାନଗିରି ଜିଲା ମାଥିଲି ବ୍ଲକବାସୀଙ୍କ ଦୀର୍ଘ ଦିନର ସ୍ବପ୍ନ ପୂରଣ ହେବ । ରାସ୍ତା ନିର୍ମାଣ ଶେଷ ହେବା ପରେ ମାଥିଲିରେ ହେବ ବସଷ୍ଟାଣ୍ତ । ଏ ନେଇ ଶୁକ୍ରବାର ମାଥିଲି ତହସିଲ ପକ୍ଷରୁ ଜମି ଚିହ୍ନଟ କରାଯାଇଛି । ମାଥିଲି ଅତିରିକ୍ତ ତହସିଲଦାର ଜଗଦୀଶ କାର୍ତ୍ତାମୀଙ୍କ ତତ୍ତ୍ବାବଧାନରେ ମାଥିଲି ବ୍ଲକ ଅଧ୍ୟକ୍ଷା ଲକ୍ଷ୍ମୀପ୍ରିୟା ନାୟକ, ସରପଞ୍ଚ ଗୌରୀ ବଟେ, ଜିଲା ପରିଷଦ ସଭ୍ୟ ବାଲରାଜୁ କପେ, ବ୍ଲକ କନିଷ୍ଠ ଯନ୍ତ୍ରୀ ନୟନ ସରକାରଙ୍କ ଉପସ୍ଥିତିରେ ମାଥିଲି ଆରଆଇ ଉମାକାନ୍ତ ସ୍ବାଇଁ ଜମି ଚିହ୍ନଟ କରିଥିଲେ । ପଞ୍ଚାୟତ ସମ୍ମୁଖ ଶିବସାଗରକୁ ଲାଗି ରହିଥିବା ଜମି ୨ ଏକର ଜମି ବସଷ୍ଟାଣ୍ତ ପାଇଁ ତହସିଲ ପକ୍ଷରୁ ଚିହ୍ନଟ କରାଯାଇଛି । ବ୍ଲକରେ ବସଷ୍ଟାଣ୍ତ ନ ଥିବା ଯୋଗୁ ଯାତ୍ରୀମାନେ ଅସୁବିଧାର ସମ୍ମୁଖୀନ ହେଉଥିଲେ । ମାଲକାନଗିରି-ମାଥିଲି-ଜୟପୁର ମୁଖ୍ୟ ରାଜପଥରେ ପ୍ରତିଦିନ ସରକାରୀ ଓ ବେସରକାରୀ ବସ ଚଳାଚଳ କରୁଛି । ସଦରରେ ବସଷ୍ଟାଣ୍ତ ନିର୍ମାଣ କରିବାକୁ ଅଞ୍ଚଳବାସୀ ବାରମ୍ବାର ଦାବି କରିଆସୁଥିଲେ । ହେଲେ ଲୋକପ୍ରତିନିଧି ଓ ପ୍ରଶାସନିକ ଉଦାସୀନତାର ମନୋଭାବ ଯୋଗୁ ଏହା ହୋଇପାରିନଥିଲା । ମାଥିଲିରେ ହେବାକୁ ଥିବା ବସଷ୍ଟାଣ୍ତକୁ ଗୋବିନ୍ଦପାଲିରେ କରାଯାଇଥିଲା । ସଦରରୁ ଗୋବିନ୍ଦପାଲି ୮ କିମି ଦୂର ହେବ । ବ୍ଲକ ସଦରରେ ବସଷ୍ଟାଣ୍ତ ହେଲେ ଯାତ୍ରୀଙ୍କ ପାଇଁ ସୁବିଧା ହୋଇପାରିବ। ବସଷ୍ଟାଣ୍ତ ପାଇଁ ଜମି ଚିହ୍ନଟ ହୋଇଥିବାରୁ ଅଞ୍ଚଳବାସୀଙ୍କ ମଧ୍ୟରେ ଉତ୍ସାହ ଦେଖିବାକୁ ମିଳିଛି ।
